หุ้นเช้า22พ.ย.ปิดบวก8.93จุด
ปัจจัยบวกหลายด้านหนุนหุ้นภาคเช้า 22 พ.ย. ปิดที่ 1,017.70 จุด เพิ่มขึ้น 8.93จุด มูลค่าการซื้อขาย 16,242.85 ล้านบาท
22 พ.ย. 2553

ปัจจัยบวกหลายด้านหนุนหุ้นภาคเช้า 22 พ.ย. ปิดที่ 1,017.70 จุด เพิ่มขึ้น 8.93จุด มูลค่าการซื้อขาย 16,242.85 ล้านบาท
ดัชนีตลาดหลักทรัพย์ ยังคงเคลื่อนไหวในแดนบวกตลอดการซื้อขายในช่วงเช้า จนกระทั่งปิดตลาดที่ 1,017.70 จุด เพิ่มขึ้น 8.93 จุด ซึ่งปรับลดลงเล็กน้อยจากหลังจากขึ้นไปแตะที่ 10,20.34 จุด มูลค่าการซื้อขาย 16,242.85 ล้านบาท
ทั้งนี้ หุ้นไทยวันนี้มีปัจจัยบวกเข้ามาหลายด้าน โดยเฉพาะการแถลงตัวเลขเศรษฐกิจของ ตัวเลขเศรษฐกิจที่สำนักงานคณะกรรมการพัฒนาการเศรษฐกิจและสังคมแห่งชาติ (สศช.) ที่ปรับจีดีพีปี 2553 เป็น 7.9%
บริษัทหลักทรัพย์ (บล.) ยูโอบี เคย์เฮียน ประเมินว่า ดัชนีปรับเพิ่มขึ้นเนื่องจากเม็ดเงินลงทุนทั้งจากในประเทศและต่างประเทศยังไหลเข้ามา หลังจากนักลงทุนต่างชาติกลับมาซื้อสุทธิเมื่อวันศุกร์ที่ผ่านมา และการซื้อกองทุนรวมหุ้นระยะยาว (LTF) และ กองทุนรวมเพื่อการเลี้ยงชีพ (RMF) ในช่วงปลายปี 
นอกจากนี้ การขยายตัวของสินเชื่อภาคธนาคารในเดือน ต.ค. ที่ปรับเพิ่มขึ้นตามคาด ยังเป็นอีกหนึ่งปัจจัยบวก สำหรับตลาดหุ้นไทย
อย่างไรก็ตาม ราคาน้ำมันดิบในตลาดโลกที่ปรับลดลงเล็กน้อยจากความกังวลต่อกรณีการปรับขึ้นเพดานการกันสำรองในภาคธนาคารของจีนอาจจะเป็นปัจจัยกดดันตลาดอยู่บ้าง